এ পরিস্থিতিতে তুরস্কের প্রেসিডেন্ট রিজেপ তায়েপ এরদোগান একটি অর্থবহ নির্বাচন অনুষ্ঠানে সর্বাত্মক চেষ্টা চালিয়েছেন। তিনি পার্লামেন্টে প্রতিনিধিত্বকারী সকল দলের অংশগ্রহণে একটি নির্বাচনকালীন সরকার গঠন করেন। তুরস্কের প্রায় সকল শহরে সন্ত্রাসী কার্যক্রম বন্ধে জনসচেতনতা তৈরিতে বিভিন্ন সমাবেশে প্রেসিডেন্ট নিজে উপস্থিত থেকে সফল করেছেন। অবশেষে ৮৫.১৮ শতাংশ ভোটারের উপস্থিতিতে এ নির্বাচনটি সত্যিই ছিল উৎসবমুখর এবং সফল একটি নির্বাচন। বড় ধরনের কোনো আশঙ্কা ছাড়াই নির্বাচনটি সুষ্ঠুভাবে শেষ হয়।